62022TJ0281_INF
Решение на Общия съд (шести състав) от 23 октомври 2024 г. —Xpand Consortium и др./Комисия
(Дело T‑281/22) (
1
)
„Обществени поръчки за услуги — Процедура за възлагане на обществени поръчки — Услуги по разработване, изпълнение, поддържане/експлоатация, съветване и консултиране в областта на счетоводните и финансовите информационни системи — Отмяна на процедурата за възлагане на обществена поръчка — Член 171 от Регламент (ЕС, Евратом) 2018/1046 — Задължение за мотивиране“
1.
Жалба за отмяна — Правен интерес — Интерес, преценяван към датата на подаване на жалбата — Жалба срещу решение, с което се отменя процедура за възлагане на обществена поръчка — Отменително съдебно решение — Последици — Възстановяване на действието на решението за възлагане на поръчката в полза на жалбоподателя — Жалба, която може да донесе полза на жалбоподателя — Допустимост
(член 263, четвърта алинея ДФЕС)
(вж. т. 19—24, 29 и 30)
2.
Жалба за отмяна — Правен интерес — Физически или юридически лица — Жалба, която може да донесе полза на жалбоподателя — Значение на основателността на изложените от жалбоподателя твърдения — Липса
(член 263 ДФЕС)
(вж. т. 25)
3.
Актове на институциите — Мотивиране — Задължение — Обхват — Преценка на задължението за мотивиране с оглед на обстоятелствата по случая — Решение на Комисията, с което се отменя процедура за възлагане на обществена поръчка — Мотиви на решението, от които не личат ясно и недвусмислено съображенията на издателя на акта — Непълнота на мотивите
(член 296 ДФЕС; Регламент 2018/1046 на Европейския парламент и на Съвета, член 171)
(вж. т. 31, 32, 49—51 и 53—56)
4.
Жалба за отмяна — Основания — Съществено процесуално нарушение — Нарушение на задължението за мотивиране — Служебно разглеждане от съда
(член 263 ДФЕС)
(вж. т. 33)
Диспозитив
1)
Отменя в частта относно обособена позиция № 2 Решение Ares (2022) 1579941 на Комисията от 3 март 2022 г., с което тя отменя процедурата за възлагане на обществена поръчка BUDG 19/PO/04.
2)
Осъжда Европейската комисия да понесе направените от нея съдебни разноски, както и тези на Xpand Consortium, NTT Data Belgique, Sopra Steria Benelux и Fujitsu Technology Solutions, включително съдебните разноски по обезпечителното производство.
3)
Arhs developments SA понася направените от него съдебни разноски.
(
1
)	OВ C 294, 1.8.2022 г.